ที่ มท ๐๘๑๐.4/ ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 สิงหาคม 2565

เรื่อง ขอเชิญเข้าร่วมโครงการสัมมนาเชิงวิชาการ “ในโอกาสครบรอบ 2 ทศวรรษ ปภ. เพื่อก้าวสู่
 ทศวรรษที่ 3”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ที่ มท 0606/6376
 ลงวันที่ 22 กรกฎาคม 2565 จำนวน 1 ฉบับ

ด้วยกรมป้องกันและบรรเทาสาธารณภัยแจ้งว่า ได้จัดโครงการสัมมนาเชิงวิชาการ “ในโอกาสครบรอบ 2 ทศวรรษ ปภ. เพื่อก้าวสู่ทศวรรษที่ 3” (DDPM’s efforts to achieve a safe and sustainable disaster management in forthcoming decade) ระหว่างวันที่ 4 - 5 สิงหาคม 2565 ณ โรงแรมอัศวิน แกรนด์ คอนเวนชั่น กรุงเทพมหานคร เพื่อเผยแพร่ผลการดำเนินงาน องค์ความรู้ แนวคิดทางวิชาการ ด้านการลดความเสี่ยงจากภัยพิบัติให้กับเจ้าหน้าที่ผู้ปฏิบัติงานด้านป้องกันและบรรเทาสาธารณภัย ภาคีเครือข่าย อาสาสมัคร และหน่วยงานที่เกี่ยวข้อง รวมถึงประชาชนผู้สนใจทั่วไป และเป็นเวทีแลกเปลี่ยนข้อคิดเห็น ด้านการดำเนินงานจนถึงด้านนโยบาย

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งเชิญชวนให้องค์กรปกครองส่วนท้องถิ่นทุกแห่งทราบ เพื่อเข้าร่วมการสัมมนาดังกล่าวผ่านสื่ออิเล็กทรอนิกส์ต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖ โทรสาร ๐-๒๒๔๑-๖๙๓๔

ไปรษณีย์อิเล็กทรอนิกส์ saraban@dla.go.th